ЈАВНО ПРЕДУЗЕЋЕ ЗА ИЗГРАДЊУЛАЗАРЕВЦА

11550 Лазаревац, Дула Караклајића бр. 44

Тел/факс: 011/8120-449 • е-mail: office@jpzilazarevac.com

ПИБ: 101131425 • МБ: 07095210 • Текући рачун: Banca Intesa 160-462235-83

Број: 1009

Датум: 16.05. 2023. год.

ЛАЗАРЕВАЦ

*На основу Одлуке о давању у закуп непокретности које користи Градска општина Лазаревац („Сл.лист града Београда“, бр. 28/2017), Ценовника о утврђивању висине закупнине за пословни простор, који користи ГО Лазаревац (Сл. ллист града Београда бр.79/22), Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања имовинских права, као и поступцима јавног надметања и прикупљања писмених понуда(Сл.гласник РС бр.16/18)Решења о образовању Комисије за спровођење поступка лицитације формирана од стране в.д.директора ЈП за изградњу Лазаревца (дел.број 765 од 10.04.2023. године),Комисија за спровођење лицитације расписује*

***ЈАВНИ ОГЛАС ЗА ИЗДАВАЊЕ ПОСЛОВНОГ ПРОСТОРА У ЗАКУП ПУТЕМ ЈАВНОГ НАДМЕТАЊА***

**-ПОНОВЉЕНИ ПОСТУПАК-**

У УЛИЦИ НИКОЛЕ ВУЈАЧИЋА БРОЈ 11 У ЛАЗАРЕВЦУ

Пословни простор који је предмет лицитације налази се у I зони Градске општине Лазаревац

1. Површина пословног простора 80,68 m2

Површина магацинског простора 20,15 m2

1. Делатност комерцијално-услужна
2. Врста пословног простора локал
3. Почетна цена по m2 за канцеларијски простор 487,00 дин./ m2

Почетна цена по m2 за магацински простор 239,00дин./ m2

1. Поступак издавања пословног простора спровешће се јавним надметањем.
2. Право на учешће у лицитацији **немају** лица, која дугују закупнину Јавном предузећу за изградњу Лазаревца по основу додељеног пословног простора, лица која су у судском поступку са ЈП за изградњу Лазаревца у погледу неизмирених закупнина и лица која бесправно користе пословни простор ЈП за изградњу Лазаревца о чему потврду издаје стручна служба ЈП за изградњу Лазаревца.
3. **Пословни простор не може се издавати за следеће делатности : кладионице, магацине токсичних материја,угоститељске делатности као и делатности које производе буку.**
4. Подносилац пријаве, уколико је већ закупац пословног простора на коме је носилац права коришћења Јавно предузеће за изградњу прилаже у пријави доказ да је измирио закупнину и друге јавне дажбине (за комуналне услуге, услуге за испоруку ел. енергије, услуге грејања);
5. **Пословни простор се издаје на период од 5 година;**
6. Доказ о уплати депозита у износу од **170.000,00** **динара** (депозит се уплаћује на благајни Јавног предузећа ЈП за изградњу Лазаревца у ул. Дула Караклајића бр. 44.), учесник поступка доставља у пријави за јавно надметање (образац пријаве преузима се на писарници ЈП за изградњу Лазаревца сваког радног дана од 0800 до 1430 часова, на сајту ЈП за изградњу Лазаревца, <https://jpzilazarevac.com> или на сајту ГО Лазаревац, <https://lazarevac.rs> );
7. Трошкове платног промета у износу од **1.000,00 динара,** сносиће будући закупац и уплаћују се на дан уплате депозита на благајни ЈП за изградњу Лазаревца у улици Дула Караклајића бр. 44;
8. Учеснику који је понудио највећи износ закупнине, уплаћени депозит се урачунава у закупнину;
9. Учесник који је понудио највећи износ потписује изјаву о понуђеном износу, и обавезује да исти уплати на одговарајући рачун јавног прихода, у року од 5 дана од дана одржаног јавног надметања;
10. Ако учесник који је понудио највећи износ закупнине исти не уплати у предвиђеном року, губи право на стицање статуса закупца, као и уплаћени депозит;
11. Депозит осталих учесника враћа се по завршеном поступку јавног надметања, заједно са износом за трошкове платног промета;
12. Јавно надметање ће се одржати дана **31. 05.2023**.године у просторијама Јавног предузећа за изградњу Лазаревца, са почетком у **1000 часова;**
13. Рок за подношење пријава за учествовање на јавном надметању је **30.05.2023. годинe до 1400часова** на адресу Jавно Предузеће за изградњу Лазаревца, 11550 Лазаревац, ул. Дула Караклајић бр.44, или непосредно на писарници ЈП за изградњу Лазаревца, у затвореној коверти са назнаком:

- ПРИЈАВА -ЈАВНО НАДМЕТАЊЕ

ПОСЛОВНИ ПРОСТОР – У УЛИЦИ НИКОЛЕ ВУЈАЧИЋА БРОЈ 11 У ЛАЗАРЕВЦУ

1. Подносиоци непотпуних и неблаговремених пријава не могу учествовати у јавном надметању.
2. Пријава за јавно надметање обавезно садржи:

1. Податке о подносиоцу пријаве;

2. Пуномоћје за лице које заступа подносиоца пријаве;

3. Делатност која ће се обављати у пословном простору;

4. Изјава подносиоца пријаве да прихвата услове из огласа;

5. Доказ о уплати депозита;

6.Потврду надлежних институција да је подносилац пријаве измирио закупнину и друге јавне дажбине, (за комуналне услуге,услуге за испоруку ел. енергије, услуге грејања), уколико је већ закупац пословног простора на коме је носилац права коришћења Јавно предузеће за изградњу Лазаревац;

7. Фотокопија личне карте подносиоца пријаве;

8. Правна лица - решење о регистрацији радње или предузећа а физичко лице- извод из евиденције неезапослених.

*УКОЛИКО ЈЕ ИЗАБРАНИ ЗАКУПАЦ* ***ПРАВНО ЛИЦЕ****, РАДИ ОБЕЗБЕЂЕЊА ПЛАЋАЊА ЗАКУПНИНЕ ИМА ОБАВЕЗУ ДА ПРИЛИКОМ ЗАКЉУЧЕЊА УГОВОРА О ЗАКУПУ ДЕПОНУЈЕ ЗАКУПОДАВЦУ:*

**1.** За обезбеђење плаћања закупнине пословног простора:

- Бланко соло меница регистрована код НБС, потписана и оверена од стране овлашћеног лица, које је уписано у картон депонованих потписа лица овлашћених за заступање у висини од три (3) месечне излицитиране закупнине,

- Менично овлашћење у висини од три (3) месечне излицитиране закупнине за обезбеђење плаћања закупа пословног простора

- Захтев за регистрацију менице, оверен од стране пословне банке Закупца,

- Копију картона депонованих потписа.

**2.** За обезбеђење плаћања трошкова електричне енергије, комуналних услуга и других трошкова:

- Бланко соло меница регистрована код НБС, потписана и оверена од стране овлашћеног лица, које је уписано у картон депонованих потписа лица овлашћених за заступање у висини од две (2) месечне закупнине, са роком важности 30 дана дуже од дана престанка Уговора о закупу пословног простора

- Менично овлашћење у висини од две (2) месечне закупнине за обезбеђење трошкова ел.енергије, комуналних услуга и др.трошкова,

- Захтев за регистрацију менице, оверен од стране пословне банке Закупца,

- Копију картона депонованих потписа.

*УКОЛИКО ЈЕ ИЗАБРАНИ ЗАКУПАЦ* ***ФИЗИЧКО ЛИЦЕ****, РАДИ ОБЕЗБЕЂЕЊА ПЛАЋАЊА ЗАКУПНИНЕ ИМА ОБАВЕЗУ ДА ПРИЛИКОМ ЗАКЉУЧЕЊА УГОВОРА О ЗАКУПУ ДЕПОНУЈЕ ЗАКУПОДАВЦУ*

**1.** За обезбеђење плаћања закупнине пословног простора:

- Меницу у висини од три (3) месечне излицитиране закупнине, потписану од стране два кредитно способна жиранта са потврдама жираната о висини зарада, издатих од послодавца, као и изјаву жираната да буду јемци изабраном закупцу и са роком важности тридесет дана дуже од дана престанка Уговора о закупу пословног простора<

**2.** За обезбеђење плаћања трошкова електричне енергије, комуналних услуга и других трошкова

- Меницу у висини од две (2) месечне закупнине, потписану од стране два кредитно способна жиранта са потврдама жираната о висини зарада, издатих од послодавца, као и изјаву жираната да буду јемци изабраном закупцу и са роком важности тридесет дана дуже од дана престанка Уговора о закупу пословног простора

Сви заинтересовани се могу упознати са текстом јавног Огласа на сајту ЈП за изградњу Лазаревца, <https://jpzilazarevac.com>, сајту градске општине Лазаревац www.lazarevac.rs, огласној табли ЈП за изградњу Лазаревца, на адреси пословног простора у улици Николе Вујачића број 11 у Лазаревцу, а детаљна обавештења могу се добити на телефон 011/8120-449, сваког радног дана од 0800 до 1400 часова, или у згради ЈП за изградњу Лазаревца

**КОМИСИЈА ЗА СПРОВОЂЕЊЕ ЛИЦИТАЦИЈЕ**

**ЛАЗАРЕВАЦ 16.05.2023.године**